hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu en en hu hu hu hu hu hu hu hu hu hu hu et hu hu hu hu hu hu hu hu hu hu hu en hu en hu id hu fr hu hu hu fr hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
A mérnök tegnap, ma, holnap – 20 éves a Magyar Mérnöki Kamara
Horváth Gábor - Eördöghné Dr. Miklós Mária PhD:
A nyomólégüst paramétereinek hatása az állandó fordulatszámú szivattyúk üzemviszonyaira
Hőfokhíd és a fűtési idény hossza. Elmélet és gyakorlat – 1. rész: A túloldali eltérő hőmérséklet miatti korrekció és az egyensúlyi hőmérséklet problémái a TNM rendeletben
Alacsony hőmérsékletű radiátorok hőleadásának növelése a hőátadási tényező módosításával
Ing. Sánka, Imrich - Ing. Földváry, Veronika - Prof. Ing. Petráš, Dušan PhD:
A belső környezeti paraméterek értékelése egy otthon felújítás előtti és utáni állapotában (angol nyelvű)
Johnson Controls International Kft.:
A Johnson Controls International Kft. megnyitotta bemutatótermét
Dipl. Ing. Flohr, Felix:
R407H – Szerviz hűtőközeg alacsonyhőmérsékletű és mélyhűtési R404A alkalmazásokhoz
Belimo: újgenerációs pillangószelep és hajtómű
Ariston Thermo Hungária Kft.:
ELCO – Egy új mérföldkő az ipari fűtéstechnikában
Tanulságos életpályák – Unger Tamás
65 évvel ezelőtt jelent meg lapunk jogelődje, az Épületgépészet, erre emlékezünk január-februári számunk első írásában. Bemutatjuk azokat a célokat, amelyeket a lapot alapító elődeink kitűztek, és amelyeket napjainkban is irányadónak tekintünk.
Másik évfordulóra is emlékezünk: 20 éve alapították a Magyar Mérnöki Kamarát. Ebből az alkalomból „A Mérnök tegnap, ma és holnap” címmel ünnepi ülést rendeztek a Budapesti Műszaki és Gazdaságtudományi Egyetemen, amelyről beszámolót adunk közre. A másnap sorra kerülő Mérnökbálon adták át az „Év Mérnöke” és a Macskásy Árpád életmű és alkotói díjakat, amiről szintén tájékoztatást adunk.
A hagyományoknak megfelelően ez évi első számunkat a közelgő Pollack Expo rendezvénynek szenteljük, ezért nagy teret adunk a Pécsi Tudományegyetem Műszaki és Informatikai Kar hallgatói és oktatói kutatási munkáját bemutató cikkeknek. Olvashatnak a T-idomok hidraulikai vizsgálatának eredményeiről. Az új csőkötések esetében nem a már régóta megszokott alaki ellenállás-tényezők alkalmazhatók, ezek számítására mutatja be a szerző a laboratóriumi kísérletek eredményeire alapozott összefüggéseket.
Ugyancsak a Műszaki és Informatikai Kar laboratóriumában folytak azok a vizsgálatok, amelyek célja az állandó fordulatszámú szivattyúk és a hozzájuk kapcsolt nyomólégüst paramétereinek elemzése volt.
A sorozatba illeszkedő harmadik cikk szerzője azoknak a vizsgálatoknak az eredményeit mutatja be, amelyek célja a radiátor hőleadásának növelése a külső felület megfúvásával. A szerző szemlélteti a hőleadás növekedését a légáramlás hatására.
A lapszámban nagy teret kap az az elemzés, amelynek célja a TNM-ben foglalt számítási módszer egyes pontjainak kritikája. A tervezett cikksorozat első részében a szerző a vizsgált helyiség környezetében előforduló túloldali hőmérséklet miatt alkalmazott korrekció helyességét vizsgálja.
A Pozsonyi Műszaki Egyetem kutatói és oktatói panelépületek energetikai felújításának tapasztalatairól számolnak be a Magyar Épületgépészek Napja 2016 PhD szekciójában elhangzott előadás alapján. Az angol nyelvű cikkben a szerzők kiemelik a korszerűsítés után jelentősen megváltozott légcserét, aminek hatására jelentősen romlott a belső levegő minősége.
A lapban beszámolunk a Johnson Controls Kft. új bemutatótermének átadásáról, új, a környezetre kevésbé veszélyes hűtőközegről, újgenerációs pillangószelepről és kondenzációs kazánokról. Tanulságos életpályák sorozatunkban Unger Tamás válaszol kérdéseinkre és mondja el gondolatait. Ebben a lapszámban adjuk közre a 2016. év összesített tartalomjegyzékét is.
Minden jog fenntartva! - 2022 - Magyar Épületgépészet